Kamil Grosicki. Kamil Pavel Grosicki (; 1988-yil 8-iyunda tugʻilgan) — Polshalik professional futbolchi, Ekstraklasa vakili Pogoń Szczecin va Polsha terma jamoasida yarim himoyachi sifatida oʻynaydi. Klublardagi faoliyati. Grosicki faoliyatini Pogoń Szczecinda boshlagan. 2007-yilda Legia Warsaw jamoasiga qoʻshildi. 2008-yilning 13-fevralidan 31-dekabriga qadar Shveysariyaning „Sion“ jamoasiga ijarada oʻynashi eʼlon qilindi. 2007—2008-yilgi Ekstraklasaning ikkinchi yarmida sakkizta oʻyinda maydonga tushdi va ikkita gol urdi. Jagiellonia Białystok. 2009-yilning fevralida Jagiellonia Białystok Grosickini 2008—2009-yilgi mavsum uchun ijaraga oldi. Grosicki „Jagiellonia“ bilan 2009-yilning iyun oyida uch yillik shartnoma imzoladi. Sivasspor. Grosiki Turkiya Superligasining „Sivasspor“ jamoasiga 2011-yilning yanvarida taxminan 900 000 yevro evaziga uch yarim yillik shartnoma asosida qoʻshildi Rennes. 2014-yilning 24-yanvarida Grosicki Liga 1ning „Rennes“ jamoasiga o‘tdi. 27-mart kuni Lill qarshi oʻyinda debyut golini kiritdi va „Rennes“ Fransiya kubogi yarim finaliga chiqdi. 15-aprel kuni yarim finalda „Anje“ ga qarshi oʻyinda yana gol urdi. „Rennes“ va „Guingamp“ uchrashuvida Grosicki 52 daqiqa o‘ynab Paul-Georges Ntepga almashtirildi, jamoa 2:0 hisobida mag‘lub bo‘ldi. Grosicki „Rennes“ safida 85 ta o‘yinda maydonga tushib, 13 ta gol urgan. Hull City. 2017-yilning 31-yanvarida Grosicki Premyer-liganing „Hull City“ klubi bilan uch yarim yillik shartnoma imzoladi. 2017-yilning 4-fevralida „Hull City“ning "Liverpool" qarshi oʻyinida (2:0) debyut qildi. Grosicki klubdagi ilk golini 2017-yilning 12-avgustida, o‘shanda „Burton Albion“ ga qarshi o‘yinda (4:1) golni urgan edi. West Bromwich Albion. 2020-yil 31 yanvarda Grosicki „West Bromwich Albion“ bilan nomaʼlum toʻlov evaziga 18 oylik shartnoma imzoladi. Klub safidagi ilk golini 2020-yil 5-iyul kuni o‘zining sobiq jamoasi „Hull City“ga qarshi o‘yinda (4:2) kiritdi. 2021-yilning 27-mayida Grosicki shartnomasi yakunlangach, „West Bromwich“ni tark etishi maʼlum bo‘ldi. Xalqaro faoliyati. Grosicki Polshaning 21 yoshgacha boʻlgan terma jamoasi safida maydonga tushgan. 2008-yilning 2-fevralida Polsha terma jamoasi safida Finlandiyaga qarshi oʻrtoqlik uchrashuvida debyut qildi. 2014-yil 7-sentyabrda terma jamoadagi 24-o‘yinida Grosicki dastlabki ikkita golini UEFA Yevro-2016 saralash bosqichining boshida Gibraltarga qarshi kechgan bahsda (7:0) kiritdi. Shaxsiy hayoti. Kamilning Olivia va Kornelia ismli singillari bor. Kornelia ham professional futbolchi. Yutuqlari. Legia Warsaw Jagiellonia Białystok Individual